Alueiden komitean lausunto aiheesta "Ehdotus Euroopan parlamentin ja neuvoston direktiiviksi yleispalvelusta ja käyttäjien oikeuksista sähköisen viestinnän verkkojen ja palvelujen alalla"



Virallinen lehti nro C 144 , 16/05/2001 s. 0060 - 0061



Alueiden komitean lausunto aiheesta "Ehdotus Euroopan parlamentin ja neuvoston direktiiviksi yleispalvelusta ja käyttäjien oikeuksista sähköisen viestinnän verkkojen ja palvelujen alalla" (2001/C 144/18) ALUEIDEN KOMITEA, joka ottaa huomioon komission ehdotuksen Euroopan parlamentin ja neuvoston direktiiviksi yleispalvelusta ja käyttäjien oikeuksista sähköisen viestinnän verkkojen ja palvelujen alalla (KOM(2000) 392 lopullinen - 2000/0183 COD), ottaa huomioon komission ehdotuksen Euroopan parlamentin ja neuvoston direktiiviksi sähköisen viestinnän verkkojen ja palvelujen yhteisestä sääntelyjärjestelmästä (KOM(2000) 393 lopullinen - 2000/0184 COD), ottaa huomioon komission ehdotuksen Euroopan parlamentin ja neuvoston direktiiviksi sähköisen viestinnän verkkoihin ja niihin liittyviin toimintoihin pääsystä ja niihin yhteenliittämisestä (KOM(2000) 384 lopullinen - 2000/0186 COD), ottaa huomioon komission ehdotuksen Euroopan parlamentin ja neuvoston direktiiviksi henkilötietojen käsittelystä ja yksityisyyden suojasta sähköisen viestinnän alalla (KOM(2000) 385 lopullinen - 2000/0189 COD), ottaa huomioon komission ehdotuksen Euroopan parlamentin ja neuvoston direktiiviksi sähköisen viestinnän verkkoja ja palveluja koskevista valtuutuksista (KOM(2000) 386 lopullinen - 2000/0188 COD), ottaa huomioon komission ehdotuksen Euroopan parlamentin ja neuvoston asetukseksi tilaajayhteyksien eriytetystä tarjonnasta (KOM(2000) 394 lopullinen - 2000/0185 COD), ottaa huomioon komission ehdotuksen Euroopan parlamentin ja neuvoston päätökseksi Euroopan yhteisön radiotaajuuspolitiikan sääntelyjärjestelmästä (KOM(2000) 407 lopullinen - 2000/0187 COD), ottaa huomioon neuvoston 25. lokakuuta 2000 Euroopan yhteisön perustamissopimuksen 265 artiklan 1 kohdan nojalla tekemän päätöksen pyytää aiheesta alueiden komitean lausunto, ottaa huomioon työvaliokuntansa 13. kesäkuuta 2000 tekemän päätöksen antaa lausunnon valmistelu valiokunta 3:n "Euroopan laajuiset verkot, liikenne, tietoyhteiskunta" tehtäväksi, ottaa huomioon alueiden komitean 17. marraskuuta 1999 antaman lausunnon aiheesta "Komission tiedonanto neuvostolle, Euroopan parlamentille, talous- ja sosiaalikomitealle ja alueiden komitealle - Televiestinnän, tiedotusvälineiden ja tietotekniikan lähentyminen sekä sen vaikutukset sääntelyyn - Vihreään kirjaan liittyneen julkisen kuulemisen tulokset" (KOM(97) 623 lopullinen - CdR 149/98 fin)(1), (KOM(1999) 108 lopullinen - CdR 191/99 fin)(2), ottaa huomioon alueiden komitean 13. huhtikuuta 2000 antaman lausunnon aiheista "Komission tiedonanto Euroopan parlamentille, neuvostolle, talous- ja sosiaalikomitealle ja alueiden komitealle - Viides raportti televiestinnän sääntelypaketin toteuttamisesta" ja "Komission tiedonanto neuvostolle, Euroopan parlamentille, talous- ja sosiaalikomitealle ja alueiden komitealle - Kohti sähköisen viestinnän perusrakenteiden ja niihin liittyvien palvelujen uutta järjestelmää - Vuoden 1999 viestintäalan uudelleentarkastelu" (KOM(1999) 537 lopullinen ja KOM(1999) 539 lopullinen - CdR 520/99 fin)(3), ottaa huomioon valiokunta 3:n marraskuun 8. päivänä 2000 hyväksymän lausuntoluonnoksen (CdR 274/2000 rev. 1) (esittelijä: Risto Koivisto, Pirkkalan kunnanjohtaja, FIN, PSE), hyväksyi 13. ja 14. joulukuuta 2000 pitämässään 36. täysistunnossa (joulukuun 14. päivän kokouksessa) yksimielisesti seuraavan lausunnon. Alueiden komitean näkemys ja suositukset 1. Alueiden komitea yhtyy komission esittämiin tavoitteisiin teletoiminnan säätelykehyksen uudistamisen perusteista ja pitää erityisen myönteisenä aikaisempaa selkeämpiä yleispalvelua koskevia menettelytapoja sekä käyttäjien ja kuluttajien etuja palvelevia toimia. 2. Komitea myös yhtyy direktiiviehdotuksessa esitettyyn tavoitteeseen taata näillä toimenpiteillä tietoyhteiskuntapalvelut kaikille kohtuuhintaan. 3. Komitean mielestä tietoyhteiskunnan palveluissa ja hinnoittelussa vallitsevat vaihtelut ovat ennen kaikkea aluepoliittinen ongelma, jonka ratkaisemiseen tulisi telepolitiikan lisäksi koordinoidusti liittää myös yhteisön aluepoliittiset välineet. 4. Komitea haluaa kiinnittää komission huomiota siihen, että vaihtelut tietoyhteiskuntapalvelujen saatavuudessa ja hinnoittelussa eivät kaikissa tilanteissa kuitenkaan seuraa alueiden rajoja, vaan paikallisia ongelmia saattaa ilmetä myös tiheään asutuissa kaupungeissa. 5. Komitea yhtyykin komission esittämään kantaan, että palvelujen saatavuutta ja laatua on oikean kuvan saamiseksi seurattava aikaisempaa alemmalla maantieteellisellä tasolla. 6. Komitea pitää direktiiviehdotuksessa esitettyä vaadittavaa yleispalvelun tasoa liian alhaisena vastaamaan niihin tarpeisiin, joita käyttäjillä jo nyt on, eikä se vastaa uuden säätelykehyksen yleisiä tavoitteita nopeampien Internet-yhteyksien turvaamisesta. Jäsenvaltioille on myönnettävä oikeus asettaa yleispalvelulle maakohtaisia lisävaatimuksia. 7. Komitea toivoo, että säätelykehyksen yleinen kilpailua edistävä tavoite tulisi otetuksi huomioon myös yleispalvelun tasoa määriteltäessä ja siksi tavoitteena tulisikin olla kilpailtujen tietoyhteiskuntapalvelujen saatavuus kaikkialla. 7a. Komitea yhtyy komission käsitykseen, että sovellettavista hinnoista, tariffeista sekä yleisistä sopimusehdoista täytyy olla selkeää tietoa julkisesti saatavilla. Tiedon on välttämättä oltava vertailukelpoista, jotta kuluttajat voivat tehdä sen pohjalta valintansa. Tämä onnistuu esimerkiksi käyttämällä puheluiden hinnoittelussa sekuntitaksaa. 8. Komitea tähdentää kuitenkin komissiolle, että nettokustannusten jako yritysten välillä saattaa olla epäoikeudenmukainen järjestelmän ulkopuolelle jäävien yritysten kannalta. 9. Komitea pitää tärkeänä, että käyttäjien oikeuksia koskevat ehdotukset yleiseurooppalaisen hätänumeron ja eurooppalaisen tunnusnumeron käytöstä toteutuvat mahdollisimman pikaisesti. 10. Komitea myös yhtyy komission esitykseen käyttäjien oikeuksista numeron siirrettävyyteen ja operaattorin valintaan. Komitea kuitenkin edellyttää komission varmistavan, että ennen ehdotuksen voimaantuloa on sovittu menettelytavoista, joilla kuluttaja kaikissa tilanteissa on tietoinen soittamansa puhelun hinnasta etukäteen. Bryssel 14. joulukuuta 2000. Alueiden komitean puheenjohtaja Jos Chabert (1) EYVL C 373, 2.12.1998, s. 26. (2) EYVL C 57, 29.2.2000, s. 5. (3) EYVL C 226, 8.8.2000, s. 56.